ហោះភ្លាមទៅខ្លែង

Rochak Dahal

រសៀលមួយ ជីវ៉ាន់កាន់ខ្លែងនៅដៃ ហើយនិយាយដោយសប្បាយចិត្ត ៖ - តោះខ្លែង!...ថ្ងៃនេះយើងហោះលេងឲ្យសប្បាយ!..តែធ្វើម៉េចបានឯងអាចហោះបានហ្ន!...

ភ្លាមនោះរ៉ាមីឡា ដែលជាបងស្រីរបស់ជីវាន់ក៏ឆ្លើយតប ៖ - ឯងត្រូវការខ្យល់ដើម្បីបង្ហោះខ្លែងនេះ!...

ជីវ៉ាន់លាន់មាត់ ៖ - ខ្យល់!...អូ​ហ៍ឣ៊ីចឹងខ្ញុំនឹងផ្លុំខ្យល់ដើម្បីឲ្យខ្លែងនេះវាហោះ។

បន្ទាប់ពីផ្លុំហើយ ខ្លែងនៅតែមិនហោះ។ ជីវ៉ាន់សម្លឹងទៅខ្លែងដោយឆ្ងល់ ៖ - ហេតុអ្វីខ្លែងនៅតែមិនហោះ?

ជីវ៉ាន់គិតក្នុងចិត្តថា៖ - ប្រហែលមកពីខ្យល់មិនគ្រប់ទេដឹង បានជាខ្លែងនេះមិនហោះ។ អូ! ខ្ញុំនឹងប្រើផ្លិតតូចនេះដើម្បីបក់ខ្លែងឲ្យហោះ។

ខ្លែងនៅតែមិនព្រមហោះ។ ជីវ៉ាន់សម្លឹងទៅខ្លែងដោយឆ្ងល់ ៖ - ខ្ញុំបានយកផ្លិតបក់ហើយតើ ម៉េចក៏ខ្លែងនៅតែមិនហោះឣ៊ីចឹង!...

ជីវ៉ាន់រអ៊ូ ៖ - ម្តេចនៅតែខ្យល់មិនគ្រប់ទៀតហ្ន!... អូ!...ខ្ញុំនឹងប្រើកង្ហាបក់វិញមើល!.. ​វ៉ាវ!....វ៉ាវ.....វ៉ាវ!...

ខ្លែងនៅតែមិនព្រមហោះ ធ្វើឲ្យជីវ៉ាន់មានការព្រួយបារម្ភ ដោយគិតថាខ្លែងរបស់គេមិនអាចហោះ។

ពេលជីវ៉ាន់កំពុងតែពិបាកចិត្ត ស្រាប់តែខ្យល់បានបក់មករវិចៗ ហើយខ្លែងដែលនៅនឹងដៃរបស់ជីវ៉ាន់ក៏ចាប់ផ្តើមហោះតិចៗ

ខ្យល់ក៏ចាប់ផ្តើមបក់មកកាន់តែខ្លាំង ហើយខ្លែងរបស់ជីវ៉ាន់ក៏ហោះកាន់តែខ្ពស់ទៅៗទៅលើមេឃ។

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story चङ्गा उड्यो, author: रोचक दाहाल . illustrator: शान्ता हिताङ. Published by The Asia Foundation, https://www.letsreadasia.org © The Asia Foundation. Released under CC BY-NC 4.0.

This work is a modified version of the original story. © The Asia Foundation, 2018. Some rights reserved. Released under CC BY-NC 4.0.

For full terms of use and attribution, http://creativecommons.org/licenses/by-nc/4.0/